జెంటిల్మెన్ గేమ్ క్రికెట్ ఈ మధ్య కాలంలో బ్యాట్స్మెన్ ఆటగా మారిపోయింది...! నిర్జీవమైన పిచ్లపై అలవోకగా పరుగుల  వరద పారిస్తున్నారు.  వారికి ముకుతాడు వేసి మ్యాచ్లు నెగ్గాలంటే మంచి బౌలర్లు కావాల్సిందే..! వీరబాదుడు బ్యాటింగ్తో ఎంత పెద్ద లక్ష్యాన్ని నిర్దేశించినా దాన్ని కాపాడుకోవాలంటే నిఖార్సైన పేసర్లు జట్టులో ఉండాల్సిందే..! అందునా పచ్చటి పచ్చికతో కూడిన పిచ్లు.. పేస్కు స్వర్గధామమైన ఇంగ్లండ్ వికెట్లు.. సీమ్కు అనుకూలించే అక్కడి వాతావరణంలో ఫాస్ట్ బౌలర్లు ఎంతో కీలకం..! దాంతో, మరో ఐదు రోజుల్లో మొదలవనున్న చాంపియన్స్ ట్రోఫీలో బౌలర్లే లీడర్లు కానున్నారు..! ఈ నేపథ్యంలో బుల్లెట్లలాంటి బంతులు సంధిస్తూ బ్యాట్స్మెనకు సవాల్ విసిరే కొంతమంది ‘పేస్ గన్స్’ గురించి ఓ లుక్కేద్దాం..!: (ఆంధ్రజ్యోతి క్రీడా విభాగం)భువనేశ్వర్ కుమార్ (భారత్)స్వదేశంలో అయినా.. విదేశాల్లో అయినా డెత్ ఓవర్లలో బౌలింగ్ భారత్కు ప్రధాన సమస్యగా ఉండేది. అయితే, భువనేశ్వర్ కుమార్ రాకతో ఆ సమస్య తొలగిపోయింది. గత రెండు మూడేళ్లుగా స్లాగ్ ఓవర్లలో టీమిండియా బౌలింగ్ చాలా మెరుగైంది. డెత్ ఓవర్లలో చక్కటి లెంగ్త్తో భువీ వేసే బంతులు ఎలాంటి బ్యాట్స్మెనకైనా సవాలే. ఆ సామర్థ్యం వల్లే ఐపీఎల్ కెప్టెన్లు భువీని తమ జట్టులోకి తీసుకోవాలని ఆరాటపడుతున్నారు. వరుసగా రెండు ఐపీఎల్ సీజన్లలో అతను బెస్ట్ బౌలర్గా నిలిచాడంటే మామూలు విషయం కాదు. ఆరంభంలో స్వింగ్ రాబట్టి.. ఆఖర్లో ఫుల్ లెంగ్త్ బాల్స్ విసిరే భువీకి ఇంగ్లండ్ పరిస్థితులు మరింత బలం చేకూర్చనున్నాయి. ఐపీఎల్లో ఏడు ఎకానమీతో 26 వికెట్లు పడగొట్టి మంచి ఫామ్లో ఉన్న అతను ఈ టోర్నీలో భారత్ టైటిల్ నిలబెట్టుకునే ప్రక్రియలో కీలక పాత్ర పోషించడం ఖాయమని అంతా భావిస్తున్నారు. మిచెల్ స్టార్క్ (ఆస్ట్రేలియా)కొన్నేళ్ల నుంచి మిచెల్ స్టార్క్ ఆస్ట్రేలియా బౌలింగ్ విభాగాన్ని ముందుండి నడిపిస్తున్నాడు. 27 ఏళ్ల ఈ లెఫ్టార్మ్ స్వింగ్ బౌలర్ ఈ మధ్య కాలంలో మంచి ఫామ్లో ఉన్నాడు. ఈ ఏడాది ప్రారంభంలో పాకిస్థాన్తో జరిగిన వన్డే సిరీస్లో ఉత్తమ ప్రదర్శన కనబరిచాడు. 65 వన్డేల్లో 129 వికెట్లు పడగొట్టిన స్టార్క్ ఇప్పటికే వరల్డ్ క్లాస్ ఫాస్ట్ బౌలర్గా అందరికీ సుపరిచితుడు. కొన్ని తీవ్రమైన గాయాలు అతని కెరీర్ను ఇబ్బంది పెట్టాయి. అయినా.. ఎంతో ధైర్యంతో వాటిని ఎదుర్కొన్న స్టార్క్ ప్రతీసారి అంకితభావంతో తిరిగొచ్చాడు. ఈ సీజన్ ఐపీఎల్లో పాల్గొనాల్సివున్నా.. చివరి నిమిషంలో తప్పుకొన్నాడు. అదే సమయంలో చాంపియన్స్ ట్రోఫీ కోసం తన బౌలింగ్ను మెరుగు పరుచుకునేందుకు కసరత్తులు చేశాడు. దాంతో, ఈ మెగా టోర్నీకి అతను పూర్తిగా సన్నద్ధుడై వస్తున్నాడు.మహమ్మద్ ఆమెర్ (పాకిస్థాన్)నాణ్యమైన పేసర్లకు పెట్టింది పేరైన పాకిస్థాన్ క్రికెట్లో మహమ్మద్ ఆమెర్ ఓ సంచలనం. అద్భుతమైన బౌలింగ్తో చిన్నవయసులో ఎంతో పేరు గడించిన ఆమెర్ స్పాట్-ఫిక్సింగ్ కుంభకోణంలో ఇరుక్కొని కెరీర్ను ప్రశ్నార్థకం చేసుకున్నాడు. అయితే, ఐదేళ్ల వేటు అనంతరం గతేడాది బరిలోకి దిగిన అతను తన బౌలింగ్లో ఏ మాత్రం పదును తగ్గలేదని నిరూపించుకున్నాడు. 2016 ఆసియాకప్లో, ఇంగ్లండ్తో వన్డే సిరీస్లో పాక్ జట్టులో కీలక పాత్ర పోషించాడతను. వన్డేల్లో చివరిస్థానంలో బ్యాటింగ్కు వచ్చి హాఫ్ సెంచరీ చేసిన తొలి క్రికెటర్గా ఆమెర్ రికార్డుకెక్కాడు. 32 వన్డేల్లో 50 వికెట్లు తీసిన ఈ స్వింగ్ స్టార్ పాక్ బౌలింగ్కు నాయకత్వం వహించనున్నాడు. ఈ మెగా టోర్నీలో పాక్ను విజేతగా నిలిపితే తన రీ ఎంట్రీ స్టోరీకి అతను పరిపూర్ణ న్యాయం చేసినవాడవుతాడు.కాగిసో రబాడ (దక్షిణాఫ్రికా)రెండేళ్ల కిందటే కాగిసో రబాడ వన్డే అరంగేట్రం చేసినా.. దక్షిణాఫ్రికా జట్టులో అతని ప్రభావం గణనీయం. 34 మ్యాచ్ల్లో 57 వికెట్లు పడగొట్టిన 22 ఏళ్ల ఈ యువ బౌలర్ నిలకడకు మారు పేరు. ఎన్నో మ్యాచ్ విన్నింగ్ ప్రదర్శనలతో జట్టులో కీలకంగా మారాడు. ఐసీసీ ర్యాంకింగ్స్లో అతనిప్పుడు ఐదో స్థానంలో ఉన్నాడు. ఈ ఏడాది ప్రారంభంలో న్యూజిలాండ్పై నెగ్గినచారిత్రక వన్డే సిరీస్లో సౌతాఫ్రికా తరఫున అత్యధిక వికెట్లు పడగొట్టాడు. ఈ సీజన్ ఐపీఎల్లో అతను ఢిల్లీ డేర్ డెవిల్స్కు ప్రాతినిథ్యం వహించాడు. ఐదు మ్యాచలే ఆడడంతో తన మార్కు చూపలేకపోయినా క్రమశిక్షణతో బౌలింగ్ చేశాడు. బ్యాట్తోనూ మెరిసి ఆకట్టుకున్నాడు. సఫారీ స్టార్ పేసర్ డేల్ స్టెయిన కెరీర్ చరమాంకంలో ఉన్న నేపథ్యంలో రబాడ ఆ జట్టు పేస్ దళాన్ని నడిపించడంలో ముందున్నాడు. ప్రస్తుతంలో ఇంగ్లండ్లో వన్డే సిరీస్లో పాల్గొనడం చాంపియన్స్ ట్రోఫీలో అతనికి ఉపయోగ పడనుంది. ముస్తాఫిజుర్ రహ్మాన్ (బంగ్లాదేశ్)21 ఏళ్ల ఈ బంగ్లా బౌలర్ 2015లో మీర్పూర్ వన్డేలో భారత బ్యాటింగ్ లైనప్ను కకావికలు చేస్తూ అరంగ్రేటంలోనే సంచలనం సృష్టించాడు. తొలి వన్డేలోనే ఐదు వికెట్లు తీసిన బంగ్లాదేశ్ రెండో బౌలర్గా రికార్డుకెక్కాడు ముస్తాఫిజుర్. అయితే, ఆ తర్వాత అంచనాలను అందుకోలేక కొద్దిగా నిరుత్సాహపరిచాడు. గాయాలు కూడా అతని లయను దెబ్బతీశాయి. కానీ, 2016 ఐపీఎల్లో అతను చేసిన ప్రదర్శనను ఎవరూ మర్చిపోలేరు. కట్టుదిట్టమెన బౌలింగ్తో 17 మ్యాచ్ల్లో 17 వికెట్లు తీసిన ఫిజ్ సన్రైజర్స్ విజేతగా నిలవడంతో కీలక పాత్ర పోషించాడు. ఈ సారి ఐపీఎల్ కాదని జాతీయ జట్టుకే ప్రాధాన్యం ఇచ్చిన రహ్మాన్.. గత నెలలో శ్రీలంకతో టీ-20లో నాలుగు వికెట్లతో లయ దొరకబుచ్చుకున్నాడు. ఈ మెగా టోర్నీలో బంగ్లా పేస్ విభాగాన్ని అతను నడిపించనున్నాడు.
gentilmen game cricket ee madhya kaalamlo batsmen aatagaa maaripoyindi...! nirjeevamaina pichlapai alavokagaa parugula  varada paaristunnaaru.  vaariki mukutaadu vesi myachlu neggalante manchi boularlu kavalsinde..! veerabaadudu battingto entha pedda lakshyaanni nirdesinchinaa daanni kapadukovalante nikhaarsaina pesarlu jattulo undalsinde..! anduna pachati pachikatho kuudina pichlu.. pesku swargadhaamamaina ingland viketlu.. seemku anukulinche akkadi vaataavaranamlo fast boularlu entho keelakam..! daamto, maro aidu rojullo modalavanunna champians trophylo boularley leaderlu kaanunnaaru..! ee nepathyamlo bulletlalanti bantulu sandhistuu batsmenaku sawal visire kontamandi ‘pays guns’ gurinchi oo lukkeddam..!: (aandhrajyoti creeda vibhagam)bhuvaneshwar kumar (bharat)swadesamlo aina.. videsaallo aina deth ovarlalo bouling bhaaratku pradhaana samasyagaa undedi. ayithe, bhuvaneshwar kumar raakatho aa samasya tolagipoyindi. gatha rendu moodellugaa slag ovarlalo teamindia bouling chala merugaindi. deth ovarlalo chakkati lengttho bhuvi vese bantulu elanti batsmenakaina savale. aa saamarthyam valle ipl keptenlu bhuveeni tama jattuloki teesukovaalani aaraatapadutunnaaru. varusagaa rendu ipl seejanlalo atanu best boularga nilichaadante maamuulu vishayam kaadu. aarambhamlo swing rabatti.. aakharlo ful length balls visire bhuveeki ingland paristhitulu marinta balam chekuurchanunnaayi. ipllo edu ekaanameetho 26 viketlu padagotti manchi faamlo unna atanu ee torneelo bharat titil nilabettukune prakriyalo keelaka paatra pooshinchadam khayamani antaa bhaavistunnaaru. michel stark (australia)konnella nunchi michel stark australia bouling vibhaagaanni mundundi nadipistunnadu. 27 ella ee leftarm swing bouler ee madhya kaalamlo manchi faamlo unnaadu. ee edaadi praarambhamlo paakisthaantho jarigina vande siriislo uttama pradarsana kanabarichaadu. 65 vandello 129 viketlu padagottina stark ippatike werald class fast boularga andarikee suparichitudu. konni teevramaina gaayalu athani kereernu ibbandi pettai. aina.. entho dhairyamtho vaatini edurkonna stark prateesaari ankitabhaavamto tirigochaadu. ee seasen ipllo palgonalsivunna.. chivari nimishamlo tappukonnadu. adhe samayamlo champians trofy kosam tana boulingnu merugu paruchukunenduku kasarattulu cheshaadu. daamto, ee mega torneeki atanu puurtigaa sannaddhudai vastunnadu.mahammad amer (pakisthan)naanhyamaina pesarlaku pettindi paeraina pakisthan cricketlo mahammad amer oo sanchalanam. adbhutamaina boulingtho chinnavayasulo entho paeru gadinchina amer spat-fixing kumbhakonamlo irukkoni kereernu prasnaarthakam chesukunnadu. ayithe, aidella vetu anantaram gatedadi bariloki digina atanu tana boulinglo e maatram padunu taggaledani niroopinchukunnaadu. 2016 aasiyaakaplo, inglandtho vande siriislo pak jattulo keelaka paatra pooshinchaadatanu. vandello chivaristhaanamlo battingku vachi haf senchary chesina toli cricketerga amer recordukekkadu. 32 vandello 50 viketlu teesina ee swing star pak boulingku naayakatvam vahinchanunnaadu. ee mega torneelo paaknu vijetagaa nilipithe tana ree entry storiki atanu paripurna nyaayam chesinavadavutadu.kagiso rabada (dakshinaafrikaa)rendella kindate kagiso rabada vande arangetram chesina.. dakshinaafrikaa jattulo athani prabhaavam gananeeyam. 34 matchllo 57 viketlu padagottina 22 ella ee yuva bouler nilakadaku maaru paeru. enno match vinning pradarsanalato jattulo keelakamgaa maaraadu. icc rankingslo atanippudu aido sthaanamlo unnaadu. ee edaadi praarambhamlo neujilaandpai negginachaaritraka vande siriislo soutafrica tarafuna atyadhika viketlu padagottadu. ee seasen ipllo atanu dhilli dare devilsku praatinithyam vahinchaadu. aidu myachale aadadamtho tana maarku chupalekapoyina kramasikshanato bouling cheshaadu. byaattoonuu merisi aakattukunnaadu. safari star paser dale steyina kereer charamankamlo unna nepathyamlo rabada aa jattu pays dalaanni nadipinchadamlo mundunnadu. prastutamlo inglandlo vande siriislo palgonadam champians trophylo ataniki upayoga padanundi. mustafijur rahman (bangladesh)21 ella ee bangla bouler 2015loo meerpur vandelo bhaarata batting lainapnu kakaavikalu chestu arangretamlone sanchalanam srushtinchaadu. toli vandelone aidu viketlu teesina bangladesh rendo boularga recordukekkadu mustafijur. ayithe, aa tarvaata anchanaalanu andukoleka koddigaa nirutsaahaparichaadu. gaayalu kuudaa athani layanu debbatisaayi. cony, 2016 ipllo atanu chesina pradarsananu evaruu marchipoleru. kattudittamena boulingtho 17 matchllo 17 viketlu teesina fiz conrisers vijetagaa nilavadamtho keelaka paatra pooshinchaadu. ee saari ipl kaadani jaateeya jattuke praadhaanyam ichina rahman.. gatha nelalo srilankatho t-20loo naalugu viketlatho laya dorakabuchukunnadu. ee mega torneelo bangla pays vibhaagaanni atanu nadipinchanunnadu.